hotchpotch/miracl-hf-unified huggingface dataset:
শিলচর রেলওয়ে স্টেশন
শিলচর রেলওয়ে স্টেশন হল কাছার জেলার শিলচর শহরের একটি রেল স্টেশন। এই স্টেশনে ৩ বি প্লাটফর্ম রয়েছে। ভারতীয় বা ইন্ডিয়া ন গেজ এর রেলপথ এই স্টেশনে রয়েছে। এটি শিলচর শহরের যাত্রী পরিবহন করে।
শিলচর রেলওয়ে স্টেশনটি অসম বাংলা ভাষা আন্দোলনের সাথে জড়িত একটি নিদর্শন। ভারতের কেন্দ্রীয় সরকার এবং অসম রাজ্য সরকারের সতামতের ভিত্তিতে এই স্টেশনটির নতুন নামকরণ করা হয়েছে ভাষা শহিদ স্টেশন, শিলচর।
শিলচর ভারতের উত্তর-পূর্ব সীমান্ত রেলএর গুরুত্বপূর্ণ প্রান্তিক রেলওয়ে স্টেশন। এর নিকটবর্তী অরুণাচল জংশন (৭ কিমি পশ্চিমে) ভারতের মনিপুর রাজ্যে যাওয়ার অন্যতম গন্তব্য হতে চলেছে । সম্পর্কক্রান্তি এর মতো গুরুত্বপূর্ণ ট্রেন এখানে থামে। এখানে একক ডিজেল লাইন চালু রয়েছে।
জামতাড়া
জামতারা হল ভারতের ঝাড়খন্ড রাজ্যের জামতাড়া জেলার একটি শহর ও সদরদপ্তর।এই শহরটি পশ্চিমবঙ্গ সীমান্ত থেকে স্বল্প দূরত্বে অবস্থিত।শহরটি মোট ১৮ বর্গকিলোমিটার বিস্তৃত। এই শহরের অধিবাসীরা হিন্দি ও বাংলা ভাষায় কথা বলে। এই শহরটি ঝাড়খন্ডের রাজধানী শহর রাঁচি থেকে ২৫০ কিমি দূরে অবস্থিত।
জামতারা শহরটি ২৩.৯৫ ডিগ্রি উত্তর ও ৮৬.৪ ডিগ্রি পূর্বে অবস্থিত।শহরটি সমদ্রুতল থেকে উচ্চতায় অবস্থিত।
২০১১ সালের জন গননায় জামতারা শহরের মোট জনসংখ্যা হল ২৯,৪১৫ জন।মোট জনসংখ্যার মধ্যে ৫২ শতাংশ পুরুষ ও ৪৮ শতাংশ নারী।এই শহরে শাক্ষরতার হার ৬৬.৪১ শতাংশ যা জাতীয় শাক্ষরতার হার ৭৪.৪ শতাংশ থেকে কম।এই শহরের মোট জনসংখ্যার ১৫.১৭ শতাংশর বয়স ০-৬ বছর।
এখানে অনেক গুলি বিদ্যালয় , উচ্চ বিদ্যালয় এবং মহাবিদ্যালয় রয়েছে।যেমন
জেবিসি+২ হাই স্কুল, জামতারা বালিকা বিদ্যালয়, এডোয়াট হাইস্কুল প্রভৃতি।এখানকার দুটি প্রধান মহাবিদ্যালয় বা কলেজ হল- জামতারা কলেজ ও জামতারা মহিলা কলেজ।
এই শহরে গ্রীষ্মকাল হল - মার্চ থেকে মে,বর্ষাকাল হল -জুন থেকে সেপ্টেম্বর,শীতকাল হল- অক্টবর থেকে ফ্রেবব্রুয়ারী।জামতারা শহরের সর্বনিন্ম উষ্ণতা ২° সেন্টিগ্রেট (শীতকাল) এবং সর্বোচ্চ উষ্ণতা ৪৫° সেন্টিগ্রেট (গ্রীষ্ম কাল)।এই শহরে বায়ু প্রবাহ হয় দক্ষিণ-ফশ্চিম থেকে উত্তর-পূর্বে।
ল্যান্স পিয়েরে
ল্যান্সলট রিচার্ড পিয়েরে (; জন্ম: ৫ জুন, ১৯২১ - মৃত্যু: ১৪ এপ্রিল, ১৯৮৯) ত্রিনিদাদ ও টোবাগোর পোর্ট অব স্পেনে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য হিসেবে ১৯৪৮ সালে একটিমাত্র টেস্টে অংশগ্রহণ করার সুযোগ পান। ঘরোয়া প্রথম-শ্রেণীর ক্রিকেটে ত্রিনিদাদের প্রতিনিধিত্ব করেন। মূলতঃ ডানহাতি ফাস্ট-মিডিয়াম বোলিংয়ে পারদর্শী ছিলেন ল্যান্স পিয়েরে। এছাড়াও নীচের সারিতে ডানহাতে ব্যাটিং করতেন তিনি।
১৯৪০-৪১ মৌসুমে ত্রিনিদাদের পক্ষে প্রথম-শ্রেণীর ক্রিকেটে অভিষেক ঘটে তাঁর। এ দলে তিনি ফাস্ট বোলার হিসেবে ১৯৪৯-৫০ মৌসুম পর্যন্ত খেলেন।
১৯৪৭-৪৮ মৌসুমে সফরকারী ইংল্যান্ড দলের বিপক্ষে সিরিজের তৃতীয় টেস্টে অভিষিক্ত হন তিনি। জর্জটাউনে অনুষ্ঠিত ঐ টেস্টে ওয়েস্ট ইন্ডিজ জয় পেলেও পিয়েরে ব্যাট করার সুযোগ পাননি কিংবা কোন উইকেটও লাভ করতে পারেননি।
১৯৫০ সালে ইংল্যান্ড সফরে যান। সেখানে ল্যাঙ্কাশায়ারের বিপক্ষে ৮/৫১ বোলিং পরিসংখ্যান দাঁড় করান যা তাঁর প্রথম-শ্রেণীর ক্রিকেটে সেরা ছিল।
১৪ এপ্রিল, ১৯৮৯ তারিখে পোর্ট অব স্পেনে তাঁর দেহাবসান ঘটে।
লরা উলভার্ট
লরা উলভার্ট (; জন্ম: ২৬ এপ্রিল, ১৯৯৯) ওয়েস্টার্ন কেপের মিলনার্টন এলাকায় জন্মগ্রহণকারী বিশিষ্ট দক্ষিণ আফ্রিকান প্রমিলা ক্রিকেটার। দক্ষিণ আফ্রিকা ক্রিকেট দলের পক্ষে একদিনের আন্তর্জাতিকে প্রতিনিধিত্ব করছেন। ঘরোয়া ক্রিকেটে ওয়েস্টার্ন প্রভিন্স মহিলা দলের পক্ষে খেলেন। দলে তিনি মূলতঃ উদ্বোধনী ব্যাটসম্যান হিসেবে খেলে থাকেন। বর্তমানে তিনি পার্কল্যান্ডস কলেজে অধ্যয়ন করছেন।
১১ বছর বয়সে ওয়েস্টার্ন প্রভিন্স অনূর্ধ্ব-১৯ মহিলা দলের সদস্যরূপে মনোনীত হন। অক্টোবর, ২০১৩ সালে ওয়েস্টার্ন প্রভিন্সের বড়দের দলের সদস্যরূপে টুয়েন্টি২০ খেলায় প্রথমবারের মতো খেলেন। বোল্যান্ড মহিলা দলের বিপক্ষে ঐ খেলায় তিনি ১৮ বলে ১৩ রান তোলেন। সীমিত ওভারের ক্রিকেটে একই প্রতিপক্ষের বিপক্ষে ১৪ বলে ৪ রান সংগ্রহ করেন। ঐ বছরের ডিসেম্বর মাসে ১৩ বছর বয়সী উলভার্ট দক্ষিণ আফ্রিকা মহিলা অনূর্ধ্ব-১৯ আমন্ত্রিত একাদশ দলে খেলার জন্য আমন্ত্রিত হন। ২০১৩ সালের ক্রিকেট সাউথ আফ্রিকা অনূর্ধ্ব-১৯ গার্লস উইকে শীর্ষ রান সংগ্রহ করেন। পরবর্তীতে ক্রিকেট সাউথ আফ্রিকা অনূর্ধ্ব-১৯ এর বর্ষসেরা প্রমিলা ক্রিকেটার মনোনীত হন।
ফেব্রুয়ারি, ২০১৬ সালে মহিলাদের একদিনের আন্তর্জাতিকে তার অভিষেক হয়। ইংল্যান্ডের বিপক্ষে তিন খেলার ঐ সিরিজে তিনি ব্যাটিং উদ্বোধনে নামেন ও ঐ সময় তার বয়স ছিল মাত্র ১৬। সিরিজের দ্বিতীয় খেলায় নিজস্ব প্রথম অর্ধ-শতক করেন ও তৃষা ছেত্তির সাথে ১১৪ রানের জুটি গড়েন। ওয়েস্ট ইন্ডিজের বিপক্ষেও তিনি খেলেন। উদ্বোধনী জুটিতে ৩৩ রান তুলেন যাতে তার সংগ্রহ ছিল ১০।
দক্ষিণ আফ্রিকার পক্ষে আন্তর্জাতিক ক্রিকেটে যে-কোন পুরুষ বা মহিলাদের ক্ষেত্রে সর্বকনিষ্ঠ ক্রিকেটার হিসেবে শতরান করেন। ১৭ বছর বয়সী উলভার্ট আয়ারল্যান্ডের মালাহাইডে স্বাগতিক আয়ারল্যান্ড ক্রিকেট দলের বিপক্ষে ব্যাটিং উদ্বোধনে নেমে ১০৫ রান করেন। এরফলে তার দল ৬৭ রানের ব্যবধানে জয় পায়।
চার্লস এ পারসনস
চার্লস এ পারসনস (১৩ জুন ১৮৫৪-১১ ফেব্রুয়ারি ১৯৩১) ছিলেন আইরিস ইঞ্জিনিয়ার ও আবিষ্কারক।
১৮৮৩ সালে তিনি বিয়ে করেন ক্যাথারিন বেথেলকে। তাঁর কন্যা ছিল উইলিয়াম এফ. বেথেল। তাঁর মাতা ফটোগ্রাফিতে এবং মডেল তৈরিতে বিশেষ পারদর্শী ছিলেন।
তিনি ডাবলিনের ট্রিনিটি কলেজ ও কেমব্রিজ বিশ্ববিদ্যালয়ে অধ্যয়ন করেন এবং লেখাপড়া শেষ করে নিউক্যাসলে এক ইঞ্জিনিয়ারিং কারখানায় শিক্ষা নবিশের কাজ শেখেন।
তিনি বাষ্পচালিত টারবাইন তৈরি করেন। এটা জাহাজ চালানর কাজে লাগিয়েছিলেন। শেষ জীবনে তিনি বৃহদাকার দূরবীক্ষণ যন্ত্র নির্মাণে হাত দিয়েছিলেন।
তাঁর কাজের জন্য তিনি রয়াল সোসাইটির ফেলোশিপ ও স্যার উপাধি পান।
প্রদুনোভা
প্রদুনোভা একটি শৈল্পিক জিমন্যাস্টিকস ডিগবাজীর নাম যাতে ভল্ট টেবিলের উপর হাতে ভর দিয়ে লাফিয়ে উঠে পরপর দুটি ডিগবাজী খেতে হয়। ২০১৩ জিমন্যাস্টিকস নম্বর দেবার নিয়ম অনুযায়ী এতে ৭.০ ডি নম্বর দেওয়া হয় এবং মহিলাদের জিমন্যাস্টিকসে এটিকে সবচেয়ে শক্ত ডিগবাজী বলা হয়। রাশিয়ার ইয়েলিনা প্রদুনোভার নামে এর নাম রাখা হয়। উনি ১৯৯৯ সালে প্রথম এটি সার্থক ভাবে সম্পন্ন করেছিলেন।
ফিলিপ পিনেল
ফিলিপ পিনেল (১৭৪৫-১৮২৬) ফ্রান্সে এ মনোচিকিৎসক ছিলেন।
ফিলিপ পিনেল এর বাবা ছিলেন গ্রামের ডাক্তার। তিনি প্রথম জীবনে ধর্মতত্ত্ব নিয়ে অধ্যয়ন শুরু করেন। পরিণত বয়সে চিকিৎসাবিজ্ঞানে কাজ শুরু করেন। ১৭৯৮ সালে তাঁর বিখ্যাত গ্রন্থ "Nosographie Philosophique" প্রকাশিত হয়। দু-দশকের মধ্যে বইটির ৬ টি সংস্করণ হয়। তাঁর গ্রন্থে মনের রোগকে 'মানসিক ও মনস্তাত্ত্বিক বিচ্ছন্নতা' বলে উল্লেখ করেছেন।
আহসান উল্লাহ
আহসান উল্লাহ (জন্ম: ২ ডিসেম্বর, ১৯৪২ - মৃত্যু: ৭ জুলাই, ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
আহসান উল্লাহ’র জন্ম ফেনী জেলার সোনাগাজী উপজেলার আহমেদপুর গ্রামে। বাবার নাম আমিন উল্লাহ এবং মায়ের নাম জরিফা খাতুন। তাঁর স্ত্রীর নাম নূরজাহান বেগম। তাঁর দুই ছেলে ও তিন মেয়ে।
পাকিস্তান নৌবাহিনীতে চাকরি করতেন আহসান উল্লাহ। ১৯৭১ সালে ফ্রান্সের তুলন নৌঘাঁটিতে প্রশিক্ষণে ছিলেন। মুক্তিযুদ্ধ শুরু হলে ফ্রান্স থেকে পালিয়ে এসে যুদ্ধে যোগ দেন।
১৯৭১ সালের ১৫ আগস্ট মোংলা বন্দরে রাত পৃথিবীর বিখ্যাত যুদ্ধের ইতিহাসে বাংলাদেশের মুক্তিযুদ্ধে নৌকমান্ডো অপারেশনের গৌরবোজ্জ্বল এক অধ্যায়। দুঃসাহসিকতাপূর্ণ এই অভিযান তখন গোটা বিশ্বকে তাক লাগিয়ে দেয় মুক্তিযোদ্ধারা। মোংলা বন্দরে আহসান উল্লাহর নেতৃত্বে ৪০ জন নৌকমান্ডো অংশ নেন। মুক্তিবাহিনীর নৌকমান্ডো দলের একটি উপদলের দলনেতা আহসান উল্লাহ খুব সকালে ঘুম থেকে উঠেই নিজের কাছে থাকা ছোট রেডিও অন করলেন। আকাশবাণী কলকাতা কেন্দ্রটি অন করে কান পেতে থাকলেন। এই কেন্দ্রে একটি গান বাজার কথা। সেটা শুধু তিনিই জানেন। ঠিক যখন সাড়ে সাতটা, তখন তিনি শুনতে পেলেন তাঁর সেই কাঙ্ক্ষিত গান: ‘আমার পুতুল আজকে যাবে প্রথম শ্বশুরবাড়ি।’
গানটি শুনে আহসান উল্লাহ আর দেরি করলেন না। দ্রুত সহযোদ্ধা নৌকমান্ডোদের একত্র করে জানালেন, আজ রাতেই হবে তাঁদের প্রতীক্ষিত অপারেশন। তারপর আবেগময় কণ্ঠে সবাই শপথবাক্য পাঠ করলেন। এরপর সারা দিন গোপন শিবিরে উৎকণ্ঠায় কাটল। সন্ধ্যায় সব প্রস্তুতি সম্পন্ন করে রাতে রওনা হলেন লক্ষ্যস্থলে। গোপন শিবির থেকে লক্ষ্যস্থল পাঁচ-ছয় কিলোমিটার দূরে। মুক্তিযোদ্ধারা লক্ষ্যস্থলে যখন পৌঁছালেন, তখন ভোর সাড়ে চারটা। তাঁর সহযোদ্ধারা দ্রুত বুকে মাইন বেঁধে নিলেন। তারপর পায়ে ফিনস পরে নিঃশব্দে নেমে পড়লেন পানিতে। পশুর নদীতে জাহাজ ছড়িয়ে আছে বিস্তৃত এলাকাজুড়ে। পানিতে নেমে নৌকমান্ডোরা ছড়িয়ে পড়লেন জাহাজগুলো লক্ষ্য করে। কোনো জাহাজের জন্য দুজন, কোনো জাহাজের জন্য একজন। নদীতে বড় বড় ঢেউ আর বিশালাকার শোঁ শোঁ শব্দে গড়িয়ে যাচ্ছে নৌকমান্ডোদের নাক-মুখের ওপর দিয়ে। অন্যদিকে বন্দরের সার্চলাইটের আলো সমানে ঘুরছে নদীর ওপর। কোনো কোনো জাহাজেরও সার্চলাইট জ্বালানো। আলোর ঝলকানির মধ্যে এগিয়ে যেতে থাকেন তাঁরা।
নৌকমান্ডোরা সফলতার সঙ্গে বেশির ভাগ জাহাজে লিমপেট মাইন লাগালেন। তারপর সময়ক্ষেপণ না করে সাঁতার কেটে চলে গেলেন নিরাপদ স্থানে। তখন ভোর আনুমানিক সাড়ে পাঁচটা বা পৌনে ছয়টা। মাঝনদীতে প্রথম বিস্ফোরণটি ঘটল বিকট শব্দে। দু-তিন মিনিট পর আরেকটি। তারপর নদীতে শুরু হলো লঙ্কাকাণ্ড। একনাগাড়ে সাত-আট মিনিট ধরে একটির পর একটি মাইন বিস্ফোরণ। ৩৫-৪০টি মাইনের কান ফাটানো শব্দে বন্দরে অবস্থানরত আতঙ্কিত পাকিস্তানি সেনারা ছোটাছুটি করতে থাকল।
বালাগ্রাম ইউনিয়ন
বালাগ্রাম ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.১৩।
জলঢাকা উপজেলা সদর হতে উত্তর দিকে অবস্থিত এ ইউনিয়নের আয়তন ২৬.৯৬ বর্গকিলোমিটার। এর সীমানা রয়েছে উত্তরে ডিমলা উপজেলার নাউতারা ও ঝুনাগাছ চাপানী ইউনিয়ন, পূর্বে ডাউয়াবাড়ী ও গোলমুন্ডা ইউনিয়ন, দক্ষিণে জলঢাকা সদর এবং পশ্চিমে কাঁঠালি ও গোলনা ইউনিয়ন। এ ইউনিয়নের মধ্যদিয়ে বুড়ি তিস্তা নদী বয়ে গেছে।
বালাগ্রাম ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —দোলঢুপি,মাইজালি, চৌধুরী পাড়া, মন্তের টান্গা ইত্যাদি।
২০১১ সালের আদমশুমারি অনুযায়ী বালাগ্রাম ইউনিয়নের মোট জনসংখ্যা ছিল ২৮,৩৭৪ জন, যার মধ্যে পুরুষ হল ১৪১২৬ জন এবং নারী হল ১৪২৪৮ জন।
বালাগ্রাম ইউনিয়নের অর্থনীতি মূলত কৃষি নির্ভর।ইউনিয়ন তথ্য বাতায়ন
স্নোবোর্ডিং
স্নোবোর্ডিং হচ্ছে একটি এমন একটি বিনোদনমূলক খেলা অথবা কার্যকলাপ যা একটি কাঠ বোর্ড নির্মিত মসৃন তক্তা, যা চালকের পায়ে যুক্ত এবং বরফ এর উপর করা হয় ।
স্নোবোর্ডিং এর উন্নতকরন এর প্রেরনায় মুলত স্কেটবর্ডিং, স্লেডিং, সার্ফিং এবং স্কিইং যুক্ত । এটার উৎপত্তি হয় ১৯৬০ সালে মার্কিন যুক্তরাষ্ট্রে এবং ১৯৯৮ সালে এটা ন্যাঙ্গোতে এটা শীতকালীন অলিম্পিক খেলা হয়ে উঠে । স্নোবোর্ডিং ২০১৪ সালে সোচিতে উইন্টার প্যারালিম্পিকস হিসাবে এই খেলা অনুষ্ঠিত হয় । মার্কিন যুক্তরাষ্ট্রে এটির জনপ্রিয়তা ২০০৭ সালের পর থেকে দিন দিন বেড়ে চলছে ।
আধুনিক স্নোবোর্ডিং ১৯৬৫ সালে শুরু হয় যখন মুস্কেগন, মিশিগান এর ইঞ্জিনিয়ার, শারম্যান পপেন তার মেয়েকে উপহার দেওার জন্য দুটি স্কি একসঙ্গে বাধেন এবং এক প্রান্তে একটি দড়ি সংযোজনের মাধ্যমে তিনি এতে বরফে ঢাল দিয়ে পিছলে যাওয়ার কিছু নিয়ন্ত্রণ আনেন । তার স্ত্রী ন্যন্সি এটার নাম দেন স্নোফার (যা স্নো এবং সার্ফার থেকে গঠিত) । খেলনাটি তার কন্যা এবং কন্যা দের বন্ধুদের মাঝে অনেক জনপ্রিয়তা পায় । জনপ্রিয়তার জন্য পপেন তার এই নতুন উদ্ভাবনকে একটি প্রস্তুতকারকের কাছে বিক্রি করে দেন । প্রস্তুতকারকটি পরবর্তী ১০ বছরে ১ মিলিয়ন এবং ১৯৬৬ সালে প্রায় অর্ধ মিলিয়ন স্নোফার বিক্রি করেন ।
১৯৭০ এর দিকে পপেন মিশিগানে একটি স্নোফার প্রতিজগিতার আয়োজন করেন যা দেশের সকল উৎসাহী মানুষকে আকর্ষিত করে ।
উইন্ডোজ সার্ভার ২০১৬
উইন্ডোজ সার্ভার ২০১৬ মাইক্রসফট কর্তৃক তৈরিকৃত একটি অপারেটিং সিস্টেম । এটি প্রথমে বেটা ভার্সনে বের হয়েছিল । পরবর্তীতে এটির একটি সংস্করণ বের হয় । তবে এই সংস্করণটি মাইক্রোসফটের উইন্ডোজ ১০ এর সাথে যুক্ত হয়েই বের হয়েছে । অন্যান্য সার্ভার ভার্সনগুলো যেমন নিজেরাই আলাদা অপারেটিং সিস্টেম, এক্ষেত্রে তেমনটি নয় । এটি উইন্ডোজ ১০ এর একটি বিল্ড হিসেবে বের হয়েছে ।
মাইক্রোসফট পূর্বেই বলেছিল, তারা উইন্ডোজ ১০ এর পর আর কোন অপারেটিং আনবেনা । তাই তারা উইন্ডোজ সার্ভার ২০১৬ কে একটা বিল্ড হিসেবেই বের করেছে । তবে উইন্ডোজ সার্ভার ২০১৬ লেখা সম্বলিত কোন অপারেটিং সিস্টেম আসবেনা, এমনটাও বলা যায় না ।
মায়ের চোখ
মায়ের চোখ বাংলাদেশী অ্যাকশন ও পারিবারিকভিত্তিক চলচ্চিত্র। লিখছেন যোশেফ শতাব্দী। চিত্রনাট্য ও পরিচালনা করেছেন মনতাজুর রহমান আকবর। অমিবনি কথাচিত্র থেকে ছবিটি প্রযোজনা এবং অভিনয় করেছেন ডিপজল। নাম ভূমিকায় অভিনয় করেছেন আনোয়ারা। অন্যান্য শিল্পীরা হলেন আমিন খান, পূর্ণিমা, কাজী হায়াৎ, জিল্লুর রহমান, সাদেক বাচ্চু, শিবা সানু, মিজু আহমেদ।
ডাঃ আকাশের কাছে মায়ের চিকিৎসার জন্য জীবন তার মাকে নিয়ে গ্রাম থেকে ঢাকায় এসেছে।কিন্তু মিথ্যা খুনের মামলায় পলাতক এই ডাক্তার নির্দোষ প্রমানিত না হওয়া পর্যন্ত কোনভাবেই তার মায়ের চিকিৎসা করতে পারবে না।তাই মায়ের চোখের চিকিৎসার জন্য ডাঃ আকাশের শত্রুদের শায়েস্তা করে তাকে নির্দোষ প্রমাণিত করার উদ্যোগ নেয় জীবন।
ইটাখোলা ইউনিয়ন
ইটাখোলা ইউনিয়ন বাংলাদেশের রংপুর বিভাগের নীলফামারী জেলার নীলফামারী সদর উপজেলার একটি ইউনিয়ন।
নীলফামারী জেলা সদর হতে দক্ষিণে অবস্থিত এ ইউনিয়নের আয়তন ৩০৩.৫২ বর্গকিলোমিটার।
ইটাখোলা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী ইটাখোলা ইউনিয়নের মোট জনসংখ্যা ছিল ৩৭,১৭১ জন, যার মধ্যে
ইটাখোলা ইউনিয়নের অর্থনীতি মূলত কৃষি নির্ভর।ইউনিয়ন তথ্য বাতায়ন
এমাদউদ্দীন আহমদ
খান বাহাদুর এমাদউদ্দীন আহমদ (১৮৭৫-১৯৩৬) বাংলাদেশের একজন বরেণ্য রাজনৈতিক ব্যক্তিত্ব। ১৯২২ সালে তিনি খান বাহাদুর উপাধিতে ভূষিত হন। তিনি বেঙ্গল লেজিসলেটিভ কাউন্সিলের সদস্য ছিলেন।
এমাদউদ্দীন আহমদ রাজশাহী বিভাগের চাঁপাইনবাবগঞ্জ জেলার রাজারামপুর গ্রামে জন্মগ্রহণ করেন।
এমাদউদ্দীন আহমদ রাজশাহী কলেজিয়েট স্কুল থেকে এনট্রান্স পাস করেন। তিনি এফ.এ পাস করেন রাজশাহী কলেজ থেকে। রাজশাহী কলেজ থেকেই তিনি বি.এ ডিগ্রি লাভ করেন এবং কলকাতা বিশ্ববিদ্যালয় থেকে বি.এল ডিগ্রি লাভ করেন।
কর্ম জীবনের শুরুতে তিনি রাজশাহী জজকোর্টে আইন ব্যবসায় যোগদান করেন।তাঁর নামানুসারে রাজশাহীর একটি রাস্তার নামকরণ করা হয় খান বাহাদুর এমাদউদ্দীন রোড। ১৯২২ সালে তাঁকে তাঁর কর্মদক্ষতা এবং ব্যক্তিত্বের স্বীকৃতি স্বরূপ খানবাহাদুর উপাধিতে ভূষিত করা হয়।
১৯৩৬ সালের ৭ মে তিনি শেষ নিঃশ্বাস ত্যাগ করেন৷
পুরনো সুরমা নদী
পুরনো সুরমা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো সুরমা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫১।
পোড়া নদী
পোড়া নদী বা পোড়া খাল বা খাইয়া নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খাইয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫২।
বটরখাল নদী
বটরখাল নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বটরখাল নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৩।
বড় গাং নদী
বড় গাং নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ০৮ কিলোমিটার, গড় প্রস্থ ৬৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বড় গাং নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৪।
ট্রাপিস্ট-১
ট্রাপিস্ট-১ (ইংরেজি: TRAPIST-1) যা 2MASSJ23062928-0502285, হিসেবেও পরিচিত । এটি একটি অতি-শীতল বামন তারকা তারকাটি পৃথিবী থেকে ৩৯ আলোকবর্ষ (১২ পার্সেক; ৩৭০ পেটামিটার)দূরে  কুম্ভ নক্ষত্রমণ্ডলে অবস্থিত ।
২০১৫ সালে চিলির লা সিলা মানমন্দিরে মাইকেল গিলনের নেতৃত্বে জ্যোতির্বিজ্ঞানীদের একটি দল 'ট্রানজিট ফটোমেট্রি' প্রক্রিয়ার মাধ্যমে TRAPPIST (Transiting Planets and Planetesimals Small Telescope)নামক দূরবীক্ষণযন্ত্র ব্যবহার করে বামন তারকাটির চারপাশে প্রদক্ষিণরত পৃথিবীর সমান আকারের তিনটি গ্রহ আবিষ্কার করে । ২২ ফেব্রুয়ারি, ২০১৭ সালে জ্যোতির্বিজ্ঞানীরা এর চারপাশে আরো চারটি বহির্গ্রহ আবিষ্কারের ঘোষণা দেয় ।TRAPPIST ছাড়াও প্যারানালে অবস্থিত Very Large Telescope এবং নাসার Spitzer Space Telescope ব্যবহার করে জ্যোতির্বিজ্ঞানীরা ধারনা করছেন যে , আবিষ্কৃত সাতটি গ্রহের মধ্যে কমপক্ষে তিনটি অথবা সবগুলোই বামন তারকাটির প্রাণমণ্ডলে অবস্থিত ।
আবিষ্কারক দল ২০১৫ সালের সেপ্টেম্বর থেকে ডিসেম্বর মাসে তাদের প্রাথমিক পর্যবেক্ষণ শেষ করে এবং ২০১৬ সালের মে মাসে তাদের পর্যবেক্ষণ সম্পর্কিত তথ্য নেচার জার্নালে প্রকাশ করে।
TRAPPIST-1 হলো TRAPPIST টেলিস্কোপের মাধ্যমে আবিষ্কৃত প্রথম নক্ষত্র যার চারপাশে আবর্তনরত গ্রহ রয়েছে । তাই নক্ষত্রটির নাম রাখা হয় TRAPPIST-1 ।TRAPPIST আদ্যক্ষরটি বেলজিয়াম অঞ্চলের ট্রাপিস্ট খ্রিস্টানদের শ্রদ্ধা নিবেদন করে ।
মোহাম্মদ আবদুল মমিন
শহীদ মোহাম্মদ আবদুল মমিন (জন্ম: ১ জুন, ১৯৩০ - মৃত্যু: ৩০ জানুয়ারি, ১৯৭২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মো. আবদুল মমিনের জন্ম চাঁদপুর জেলার সদর উপজেলার কামরাঙ্গা গ্রামে। তাঁর বাবার নাম হায়দার আলী মুন্সি এবং মায়ের নাম নোয়াবজান বিবি। তাঁর স্ত্রীর নাম মোসা. আমেনা খাতুন। তাঁর তিন ছেলে ও এক মেয়ে।
পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন মো. আবদুল মমিন। ১৯৭১ সালে এই রেজিমেন্টের অবস্থান ছিল ঢাকার অদূরে জয়দেবপুরে। মো. আবদুল মমিন মুক্তিযুদ্ধ শুরু হলে কে এম সফিউল্লাহর (বীর উত্তম) নেতৃত্বে যুদ্ধে যোগ দেন। জয়দেবপুর থেকে ময়মনসিংহে সমবেত হয়ে বিভিন্ন স্থানে প্রতিরোধযুদ্ধে সাহসিকতার সঙ্গে অংশ নেন। পরে যুদ্ধ করেন ৩ নম্বর সেক্টর ও ‘এস’ ফোর্সের অধীনে।
মুক্তিযুদ্ধের চূড়ান্ত পর্যায়ে আখাউড়া যুদ্ধে মো. আবদুল মমিন যথেষ্ট সাহস ও বীরত্ব প্রদর্শন করেন। ৩০ নভেম্বর থেকে ৫ ডিসেম্বর পর্যন্ত আখাউড়ায় পাকিস্তান সেনাবাহিনীর সঙ্গে মুক্তিযোদ্ধাদের রক্তক্ষয়ী যুদ্ধ হয়। এ যুদ্ধে মুক্তিবাহিনীর কয়েকটি দল অংশ নেয়। মো. আবদুল মমিনের দল আখাউড়ার উত্তর দিকে সিঙ্গারবিল হয়ে অগ্রসর হয়। সিঙ্গারবিলের আশপাশে পাকিস্তান সেনাবাহিনীর সঙ্গে মুক্তিযোদ্ধাদের বড় রকমের সংঘর্ষ হয়। মুক্তিযোদ্ধারা সিঙ্গারবিল জেটি ও পার্শ্ববর্তী রাজাপুর দখল করেন। এরপর তাঁরা আজমপুর রেলস্টেশনে আক্রমণ চালান। মুক্তিযোদ্ধাদের অপর দল ১ ডিসেম্বর দুপুরে আজমপুর রেলস্টেশন দখল করেছিল; কিন্তু পাকিস্তানি সেনারা পাল্টা আক্রমণ করে কয়েক ঘণ্টা পর স্টেশনটি পুনর্দখল করে। তখন ‘এস’ ফোর্সের অধিনায়ক কে এম সফিউল্লাহ আজমপুর রেলস্টেশন পুনরুদ্ধারের নির্দেশ দেন। এরপর মো. আবদুল মমিনের দল সেখানে আক্রমণ চালায়।
১৬ ডিসেম্বর ঢাকায় পাকিস্তান সেনাবাহিনী আনুষ্ঠানিকভাবে আত্মসমর্পণ করে। বাংলাদেশ স্বাধীন; কিন্তু ঢাকা শহরের একটি অংশ (মিরপুর) পাকিস্তান সেনাবাহিনীর সহযোগী অবাঙালিদের (বিহারি) দখলে থেকে গেল। তারপর কেটে গেল আরও প্রায় দেড় মাস। অবাঙালিরা আত্মসমর্পণ করল না। এরপর সরকার নিয়মিত মুক্তিবাহিনীর মুক্তিযোদ্ধাদের নির্দেশ দিল সেখানে অভিযান চালানোর। মুক্তিযোদ্ধারা সেখানে আক্রমণ চালানোর আগে অবাঙালিদের আবার নির্দেশ দিলেন আত্মসমর্পণ করতে। তারা আত্মসমর্পণ না করে বরং আকস্মিক আক্রমণ চালাল মুক্তিযোদ্ধাদের ওপর। শুরু হয়ে গেল ভয়াবহ যুদ্ধ। রক্তক্ষয়ী এ যুদ্ধে মুক্তিযোদ্ধারাই বিজয়ী হন; কিন্তু অবাঙালিদের হাতে শহীদ হলেন লেফটেন্যান্ট সেলিম, মো. আবদুল মমিনসহ প্রায় দেড়শ জন মুক্তিযোদ্ধা। তাঁদের মধ্যে ছিলেন মো. আবদুল মমিন।
মিরপুর ছিল অবাঙালি অধ্যুষিত এলাকা। ১৬ ডিসেম্বর সন্ধ্যা থেকে মিত্রবাহিনীর ১০ বিহার রেজিমেন্ট মিরপুরে শান্তি শৃঙ্খলা রক্ষার কাছে নিয়োজিত থাকে। সেখানে বিপুলসংখ্যক অস্ত্রধারী অবাঙালি আত্মগোপন করেছিল। ৩০ জানুয়ারি থেকে মুক্তিযোদ্ধারা (দ্বিতীয় ইস্ট বেঙ্গল রেজিমেন্ট ও পুলিশ) মিরপুরে অভিযান শুরু করে। তাঁরা সেখানে যাওয়া মাত্র প্রচণ্ড আক্রমণের সম্মুখীন হন।
বাংলাদেশ ক্রিকেট লীগ
বাংলাদেশ ক্রিকেট লীগ (বিসিএল) বাংলাদেশে ফ্রেঞ্চাইজি ভিত্তিতে অনুষ্ঠিত প্রথম শ্রেণীর ঘরোয়া ক্রিকেট লিগ, যা ২০১২-১৩ মৌসুমে শুরু হয়।
তালুককানুপুর ইউনিয়ন
তালুককানপুর ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
তালুককানুপুর ইউনিয়ন করতোয়া নদীর তীরে অবস্থিত, যা স্থানীয় এলাকায় মানুষ 'কাটাখালী নদী' বলে ডাকে। তালুককানুপুর ইউনিয়ন পরিষদ তালুককানুপুর বাজারে অবস্থিত।
কার্ল পিয়ারসন
কার্ল পিয়ারসন (২৭ মার্চ ১৮৫৭- ২৭ এপ্রিল ১৯৩৬) তিনি ছিলেন একজন ইংরেজি গণিতবিদ, জীববিজ্ঞানী ও দার্শনিক। তাঁকে গাণিতিক পরিসংখ্যান বিষয়ক বিজ্ঞানের শাখা প্রতিষ্ঠার জন্য সম্মানিত করা হয়েছে।
তিনি প্রথমে ফলিত গণিত, বলবিদ্যার এবং পরে ইউজেনিক্রের অধ্যাপক হিশেবে লন্ডন বিশ্ববিদ্যালয়ে অধ্যাপনা করেন। বায়োমেট্রিক নামে পত্রিকা প্রকাশ ও সম্পাদনা করেন। স্যার ফ্রান্সিস গ্যালটন কর্তৃক জীব পরিসংখ্যানের সূচনা হয়েছিল এবং পরবর্তীতে কার্ল পিয়ারসন ও তাঁর অনুসারীদের কর্তৃক উন্নতি লাভ করেছে।
দর্শনে পিয়ারসন ছিলেন পজিটিভিজমের প্রবক্তা। বিজ্ঞানের দর্শন বিষয়ে লেখা তাঁর গ্রন্থে যে মতবাদ ব্যক্ত হয়েছে লেনিন তাঁর রচনায় তাকে সুতীব্রভাবে সমালোচনা করেছেন।
বেলগাছিয়া ভিলা
বেলগাছিয়া ভিলা উত্তর কলকাতার বেলগাছিয়ায় অধুনা মিল্ক কলোনি অঞ্চলে অবস্থিত এক বিশাল বাগানবাড়ি। এক ইতালিয়র কাছ থেকে ১৮২৩ খ্রিস্টাব্দ নাগাদ প্রিন্স দ্বারকানাথ ঠাকুর এটি কেনেন। ১৮৫৬ সালে ৫৪ হাজার টাকায় কাঁদির জমিদার সিংহ পরিবার এটি কিনে নেন। এটি পাইকপাড়া রাজবাড়ী নামেও পরিচিত।
বেলগাছিয়ায় বাগানবাড়ি ছিল অকল্যান্ডের। প্রিন্স দ্বারকানাথ ঠাকুর ওনার কাছ থেকে এটি কেনেন। প্রায় দুই লাখ টাকা খরচ করে এটি সাজিয়ে তোলা হয়। ১৮৩৫ সালে এর দোতলা তৈরী হয়। বাড়ির সমস্ত আসবাব আনানো হয়েছিলো ইংল্যান্ড, ইতালি থেকে। দ্বারকানাথের সাহেবদের সাথে ঘনিষ্ঠতা ছিল ও এই বাড়িতে পারটি, খানাপিনা লেগেই থাকত। রূপচাঁদ পক্ষী তা নিয়ে ব্যঙ্গ করে গান বেঁধেছিলেন - 
দ্বারকানাথ প্রচুর উপার্জন করলেও তিনি খুব বেহিসেবিও ছিলেন। ১৮৪৬-এ ইংল্যান্ডে তিনি মারা যাবার পর দেখা যায় তাঁর প্রচুর দেনা রয়েছে। সেই টাকা শোধ করতে গিয়ে পুত্র দেবেন্দ্রনাথ অন্যান্য সম্পত্তির সঙ্গে বেলগাছিয়া ভিলাও বিক্রি করে দেন। ১৮৫৬ সালে নিলামে এই সম্পত্তি চুয়ান্ন হাজার টাকায় কিনে নেন কাঁদির জমিদার সিংহ পরিবার।
ইতালির সড়ক সংকেতসমূহ
ইতালির সড়ক সংকেতগুলো ইউরোপের অন্য দেশগুলোতে ব্যবহৃত সাধারণ নকশার আদলে গঠিত। ভিয়েন্না সম্মেলনে প্রণীত সড়ক চিহ্ন ও সংকেতসমূহের অনুক্রমে এগুলো "কোদিচে দেল্লা স্ত্রাদা" (" Codice della Strada (Highway Code)") এবং "রেগোলামেন্ত দি আত্তুয়াজিয়োনে দেল কোদিচে দেল্লা স্ত্রাদা" ("Regolamento di Attuazione del Codice della Strada") দ্বারা নিয়ন্ত্রিত হয়ে থাকে।
দূরত্ব ও অন্যান্য পরিমাপগুলো মেট্রিক এককে প্রদর্শিত হয়।
Warning signs are usually placed 150 metres before the area they're referring to; if they're farther or nearer, an additional sign displays the actual distance in metres. Prohibition signs and mandatory instruction signs, instead, are placed exactly at the beginning of the area of validity.
Signs follow the general European conventions concerning the use of shape and colour to indicate function of signs:
শহর এবং প্রধান সড়কগুলোতে, একক রাস্তাগুলোর গন্তব্য নির্দেশদানকারী রং নির্ভর করে গন্তব্যস্থলের উপরেঃ
প্রধানত ইতালীয় ভাষার প্রচলিত আছে। কিছু স্বায়ত্তশাসিত এলাকা বা প্রদেশে জায়গাভেদে দোভাষীয় চিহ্ন প্রযোজ্য হয়ে থাকে (যেমন প্রধানত ইতালি/জার্মান ভাষা সাউথ টেরল, ইতালি/ফ্রান্স ভাষা আওস্থা ভ্যালিতে এবং স্লোভেনীয়া সীমানার কাছাকাছি এলাকায় ইতালি/স্লোভেনীয় ভাষা, কিন্তু ঐতিহাসিক স্থান ফ্রিয়ুলিতে ইতালি/ফ্রিয়ুলির ভাষা ও সার্দিনিয়াতে ইতালি/সার্দিনিয়ার ভাষায় ব্যবহৃত হয়ে থাকে)।
জুলিয়াস ফুচিক
জুলিয়াস ফুচিক (২৩ ফেব্রুয়ারি ১৯০৩ - ৮ সেপ্টেম্বর, ১৯৪৩) একজন চেকোস্লোভাকিয়ান সাম্যবাদী বিপ্লবী, সাংবাদিক ও শহীদ।
চেকোস্লোভাকিয়ার প্রাগ শহরে এক শ্রমিক পরিবারে ১৯০৩ সালে জন্মগ্রহন করেন জুলিয়াস ফুচিক। পিতা ছিলেন ইস্পাত কারখানার শ্রমিক। ছাত্রাবস্থা থেকে রাজনীতি, সংগীত ও সাহিত্যের প্রতি ঝোঁক ছিল। মাত্র বারো বছর বয়েসেই পত্রিকা প্রকাশ করার চিন্তাভাবনা তার মাথায় আসে। পত্রিকাটির নাম রেখেছিলেন 'স্লোভান'। এছাড়া সখের থিয়েটারেও অভিনয় করতেন।
১৯২০ সালে কলেজে পড়ার সময় চেকোস্লোভাকিয়া সামাজিক গণতান্ত্রিক শ্রমিক দলে যোগদান করেন। বামপন্থী রাজনীতিতে আগ্রহ ছিল। ১৯২১ সালে চেকোস্লোভাকিয়া কমিউনিস্ট পার্টি গঠিত হলে তার সক্রিয় সদস্য হয়ে পড়েন তিনি। পার্টির রাজনৈতিক মুখপত্রে সাংস্কৃতিক বিষয়ের ওপর তখন থেকে লেখালিখি ও সাংবাদিকতার কাজে যুক্ত হয়ে যান। ১৯২৯ সালে 'ভোরবা' (সৃষ্টি) পত্রিকার প্রধান সম্পাদক এবং কমিউনিস্ট পার্টির মুখপত্র 'রুদে প্রাভো'তে (লাল আইন) নিয়মিত লেখা তাকে সাংবাদিক হিসেবে প্রতিষ্ঠা দেয়। একাধিকবার রাজনৈতিক লেখার জন্যে গ্রেপ্তার হতে হয়েছে তাকে। ১৯৩০ সালে প্রথমবার সোভিয়েত ইউনিয়ন যান চার মাসের জন্যে এবং সমাজতান্ত্রিক দেশ সম্পর্কে তার সেই অভিজ্ঞতার কথা বই আকারে বের হয়। ১৯৩৪ সালে দ্বিতীয় বার সেদেশে গিয়ে দুই বছর অতিবাহিত করেন এবং তার পাঠানো তথ্য, সংবাদ ইত্যাদি পার্টির মুখপত্রে প্রকাশিত হয়। আন্ত: পার্টি বিতর্কে তিনি দৃঢ়ভাবে স্তালিনপন্থী অবস্থান নেন। ১৯৩৮ সালে তিনি বিবাহ করেন অগাস্তিনা ফুচিকোভা কে। নাৎসী আক্রমনের আগেই ১৯৩৮ সালে দেশজুড়ে কমিউনিস্ট পার্টি নিষিদ্ধ ঘোষিত হয়। ১৯৩৯ সাল নাগাদ হিটলারের নাজি বাহিনী চেকোস্লোভাকিয়া দখল করে। নির্ভীক সাংবাদিক ফুচিক গোপন আস্তানা থেকে পত্রিকা, হ্যান্ডবিল ইত্যাদি প্রকাশ ও প্রচার করতে থাকেন ঝুঁকি নিয়েও। নাৎসি পার্টির গোয়েন্দা বাহিনী ১৯৪০ সাল থেকে তাকে খুঁজতে শুরু করে। ততদিনে তিনি কমিউনিস্ট পার্টির কেন্দ্রীয় কমিটির সদস্য ও নামকরা সাংবাদিক হিসেবে দেশজোড়া পরিচিতি পেয়েছেন। ১৯৪২ খৃষ্টাব্দের ২৪ এপ্রিল গোপন আস্তানায় হানা দিয়ে গেস্টাপো বাহিনী আরো ছয়জন কমিউনিস্ট কর্মীর সাথে তাকে গ্রেপ্তার করে। জানা যায় গ্রেপ্তারি এড়াতে কমরেডদের পরামর্শ দিয়েছিলেন তাকে গুলি করতে কিন্তু সে আদেশ তার সাথীরা অমান্য করেন।
জুলিয়াস ফুচিকের শ্রেষ্ঠ সাহিত্যকীর্তি 'লেটার ফ্রম গ্যালো' বা 'ফাঁসির মঞ্চ থেকে' সারা পৃথিবী জুড়ে প্রায় ৯০ টি ভাষায় অনূদিত ও প্রকাশিত হয়েছে। জেল জীবনে তিনি দিনলিপি হিসেবে গোপনে সিগারেটের কাগজে লেখেন এবং কোলিনস্কি নামক একজন সহানুভূতিশীল কারারক্ষীর মাধ্যমে বাইরে পাঠানোর ব্যবস্থা করেন লেখাগুলি। এই কারাজীবনের কাহিনী পরবর্তীতে বিশ্বসাহিত্যের অমূল্য সম্পদ হিসেবে বিবেচিত হয়েছে। এছাড়াও তিনি বহু রিপোর্ট, ফিচার, রাজনৈতিক প্রবন্ধ, সমালোচনা ইত্যাদি লিখেছিলেন তার দীর্ঘ সাংবাদিক জীবনে। তার বিদ্রুপাত্মক সমালোচনামূলক বই 'ত্রানাভেসেক' এবং অন্যতম প্রবন্ধ 'লেনিনের হাসি'।
১৯৪৩ সালে তাকে নাৎসি জার্মানিতে পাঠানো হয়েছিল। বার্লিন সহ বিভিন্ন জেলে রাখে এবং ধারাবাহিক নির্যাতনের পর নিষিদ্ধ রাজনৈতিক কার্যকলাপ ও গভীর ষড়যন্ত্রের অভিযোগে, বিচারের প্রহসনান্তে মৃত্যুদণ্ড দেওয়া হয়। ৮ সেপ্টেম্বর ১৯৪৩ সালে তাকে ফাঁসিতে ঝুলিয়ে হত্যা করে নাজী কতৃপক্ষ। তার স্ত্রী অগাস্টিনা ফুচিকোভা'কেও কনসেন্ট্রেশন ক্যাম্পে পাঠানো হয়েছিল।
উত্তর এশিয়া
উত্তর এশিয়া এশিয়ার মহাদেশের একটি অঞ্চল, যাতে সাইবেরিয়ার, এবং রাশিয়ার এশীয় অংশের পূর্বাঞ্চল যুক্ত।
জেলা শিল্পকলা একাডেমি, রাজশাহী
জেলা শিল্পকলা একাডেমি, রাজশাহী বা রাজশাহী শিল্পকলা একাডেমি রাষ্ট্রীয় পৃষ্ঠপোষকতায় পরিচালিত, বাংলাদেশ শিল্পকলা একাডেমি অধিভুক্ত এবং নিয়ন্ত্রিত জেলাভিত্তিক সাংস্কৃতিক কেন্দ্র যা রাজশাহী জেলার রাজপাড়া থানার রাজশাহী কোর্ট অঞ্চলে শ্রীরামপুর এলাকায় আবস্থিত।
রাজশাহী এর পশ্চিম প্রান্তে এ এইচ এম কামারুজ্জামান কেন্দ্রীয় উদ্যান ও চিড়িয়াখানা, উত্তরে রাজশাহী পর্যটন মোটেল ও কর্মচারী কল্যাণ বোর্ড এবং দক্ষিনে ডিআইজির বাসভবন, জাফর ইমাম টেনিশ কমপ্লে∙ ও পদ্মা নদী প্রবাহমান। অনেক গুণীকর্মকর্তা এই প্রতিষ্ঠান পরিচালনা করেন। বর্তমান কর্মকর্তার হিসেবে দায়িত্বে নিয়োজিত আছেন জনাব মো: ফারুকুর রহমান ফয়সল।
ভিক স্টলমেয়ার
ভিক্টর হামফ্রে ভিক স্টলমেয়ার (; জন্ম: ২৪ জানুয়ারি, ১৯১৬ - মৃত্যু: ২১ সেপ্টেম্বর, ১৯৯৯) ত্রিনিদাদের সান্তা ক্রুজ এলাকায় জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে ব্যাটিংয়েও অভ্যস্ত ছিলেন। পাশাপাশি লেগ ব্রেক গুগলি বোলিং করতেন ভিক স্টলমেয়ার।
১৯ আগস্ট, ১৯৩৯ তারিখে সফরকারী ইংল্যান্ডের বিপক্ষে টেস্ট অভিষেক ঘটে তাঁর। একমাত্র ইনিংসটিতে ৯৬ রান সংগ্রহ করেছিলেন তিনি। এরফলে তিনি এক টেস্টের বিস্ময়কারীরূপে নিজেকে পরিচিতি ঘটান। এক টেস্টের বিস্ময়কারীদের তালিকায় একমাত্র ক্রিকেটার হিসেবে নব্বুইয়ের কোটায় পৌঁছেন তিনি। অন্য কোন ক্রিকেটারই একমাত্র টেস্টে আশির অধিক রান করতে সক্ষমতা দেখাননি।
স্টলমেয়ারের ছোটভাই জেফ স্টলমেয়ার ওয়েস্ট ইন্ডিজ দলের অধিনায়ক ছিলেন। অপর ভাই হিউ ত্রিনিদাদের অন্যতম চিত্রকর ছিলেন ও ক্যারিবীয় চিত্রকলা আন্দোলনের অন্যতম প্রভাববিস্তারকারী। স্টলমেয়ারের সন্তান জন সাবেক ফুটবলার হিসেবে মার্কিন যুক্তরাষ্ট্রের পক্ষে ৩১ খেলায় অংশ নেন। ২১ সেপ্টেম্বর, ১৯৯৯ তারিখে পোর্ট অব স্পেনে তাঁর দেহাবসান ঘটে।
স্কট ইভানস (অভিনেতা)
স্কট ইভানস (জন্ম: ২১ সেপ্টেম্বর, ১৯৮৩) হলেন একজন মার্কিন অভিনেতা। তিনি আমেরিকান ব্রডকাস্টিং কোম্পানির (এবিসি) ডেটাইম সোপ অপেরা "ওয়ান লাইফ টু লিভ"-এ সমকামী পুলিশ অফিসার অলিভার ফিশের চরিত্রে অভিনয়ের জন্যই সর্বাধিক পরিচিত। স্কট ইভানস বিশিষ্ট মার্কিন অভিনেতা ক্রিস ইভানসের ছোটভাই।
স্কট ইভানসের ছেলেবেলা কেটেছিল ম্যাসাচুয়েটসের সাডবেরিতে। তাঁর বাবা রবার্ট ইভানস একজন দন্ত-চিকিৎসক এবং মা লিসা ইভানস একজন নৃত্যশিল্পী। পরবর্তীকালে তিনি কনকর্ড ইউথ থিয়েটারের শিল্প-নির্দেশক হন। কার্লি ও শানা নামে স্কটের দুই দিদি আছেন। তাঁর দাদা ক্রিসও একজন অভিনেতা। স্কট নিউ ইয়র্ক বিশ্ববিদ্যালয়ে থিয়েটার শিক্ষা করেন। তাঁর কাকা মাইক ক্যাপুয়ানো একজন কংগ্রেসম্যান।
স্কট সমকামী। উনিশ বছর বয়সে তিনি নিজেকে সর্বসমক্ষে সমকামী হিসেবে স্বীকার করেন।
২০০৮ সালের ১৫ জানুয়ারি স্কট "ওয়ান লাইফ টু লিভ" সোপ অপেরার বিভিন্ন পর্বে সমকামী পুলিশ অফিসার অলিভার ফিশের চরিত্রে অভিনয় করেন। ২০০৮ সালেই তিনি "গাইডিং লাইট" চলচ্চিত্রে একটি গৌণ চরিত্রে অভিনয় করেছিলেন। সেই বছর ২২ জুন "" ধারাবাহিকের "" পর্বে উডি সেজের চরিত্রে অতিথিশিল্পী হিসেবে অভিনয় করেন এবং ২১ অক্টোবর "ফ্রিঞ্জ" টেলিভিশন ধারাবাহিকের "দ্য কিওর" পর্বে বেন চরিত্রে অভিনয় করেন। ২০০৯ সালে "কনফেশনস অফ আ শোপাহোলিক" ছবিতে চাড দ্য মেইল ক্লার্ক চরিত্রে অভিনয় করেন।
"ওয়ান লাইফ টু লিভ" ধারাবাহিকে স্কট প্রথমে পাঁচটি পর্বে অভিনয় করেন। পরে সর্বমোট ১৩৭টি পর্বে তিনি ফিরে আসেন। ২০০৯ সালের জুলাই মাসে স্কট অভিনীত অলিভার ফিশের চরিত্রটিকে কাইল লিউইস (ব্রেট ক্লেওয়েল অভিনীত) নামে অপর এক পুরুষের সঙ্গে প্রণয় সম্পর্কে জড়িয়ে পড়তে দেখা যায়। প্যাট্রিসিয়া মসেরি নামে এক অভিনেত্রী এই ধারাবাহিকে ১৯৯৫ সাল থেকে পরপর বিভিন্ন পর্বে অভিনয় করছিলেন। কিন্তু গল্পের সঙ্গে চরিত্রটির সম্পর্ক নিয়ে ব্যক্তিগত স্তরে ধর্মীয় আপত্তি উঠতে শুরু করলে তাঁকে এই ধারাবাহিক থেকে বাদ দেওয়া হয়। এরপরই এই ধারাবাহিকের গল্পটি অধিকতর দৃষ্টি আকর্ষণ করতে শুরু করে।
দেশি চিতল
দেশি চিতল (বৈজ্ঞানিক নাম:"Chitala chitala") () হচ্ছে Notopteridae পরিবারের "চিতল" গণের একটি স্বাদুপানির মাছ।
এদের দেহ লম্বা ও গভীরভাবে চাপা। পিঠের অগ্রভাগ দৃঢ়ভাবে কুঁজো, অংকীয়দেশ প্রায় সোজা। মাথা চাপা, প্রাক-অক্ষিকোটর মসৃণ। লেজ লম্বা এবং ক্রমান্বয়ে চাপা। মুখ বৃহৎ, থুতনি সুস্পষ্ট। পৃষ্ঠীয় পাখনা হলুদাভ ধূসর বর্ণের। এ মাছ ১০০ সেমি এর বেশি লম্বা হয়। এ প্রজাতির মাছ ১০৩ সেমি দৈর্ঘ্য এবং ১০ কেজি ওজনের হয়।
এই প্রজাতির মাছ ভারত ও পাকিস্তান এর সিন্দু, গঙ্গা, ব্রহ্মপুত্র এবং মহানন্দা নদীর বেসিন সমূহ, মায়ানমার এবং সালয়ুন বা অন্যান্য নদীর বেসিন, থাইল্যান্ড, মালয়েশিয়া, ফিলিপাইন এবং সমগ্র বাংলাদেশ এ পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বিপন্ন প্রাণী হিসাবে চিহ্নিত। যদিও বাসস্থান ধ্বংস হয়ে যাচ্ছে, তথাপি এই প্রজাতিটি সারাবছর খুব সহজে বাজারে পাওয়া যায়। এর কৃত্রিম প্রজনন ও চাষ প্রয়োজন।
বীর সাভারকর আন্তর্জাতিক বিমানবন্দর
বীর সাভারকর আন্তর্জাতিক বিমানবন্দর বা পোর্ট ব্লেয়ার বিমানবন্দর হল ভারতের আন্দামান ও নিকোবর দ্বীপপুঞ্জ-এর প্রধান বিমানবন্দর। বিমানবন্দরটি পোর্ট ব্লেয়ার থেকে ২ কিমি দক্ষিণে অবস্থিত। বিমানবন্দরটির নাম ভারতের স্বাধীনতা সংগ্রামী বিনায়ক দামোদর সাভারকর এর নামে রাখা হয়েছে। নৌসেনা এই বিমানবন্দরটি আইএনএস উৎকর্ষ নামে ব্যবহার করে। বিমানবন্দরটির রানওয়ে ৩২৯০ মিটার দীর্ঘ।
বিমানবন্দরটির রানওয়ে ৩২৯০ মিটার দীর্ঘ হওয়ার এই বিমানবন্দরে বড় বিমান উঠা নামা করতে পারে। বিমানবন্দরের রানওয়েটি এয়ারবাস এ৩২০ ও এয়ারবাস এ৩২১, বোরং ৭৩৭ চলাচলের উপযুক্ত।
এই বিমানবন্দরের বেসামরিক বিমান চলাচল নিয়ন্ত্রন করে ভারতীয় বিমানবন্দর কর্তৃপক্ষ। যাত্রীবাহী বাদে সামরিক বিমান চলাচল নিয়ন্ত্রন করে ভারতীয় নৌবাহিনী।
বিমানবন্দরটিতে একটি টার্মিনাল বা প্রান্তিক, দুটি গেট ও একটি এরয়ো ব্রিজ রয়েছে।
শোলে (১৯৮৪-এর চলচ্চিত্র)
শোলে (পাঞ্জাবি: ) ১৯৮৪ সালের একটি পাকিস্তানি অ্যাকশন ও সঙ্গীতধর্মী চলচ্চিত্র, পরিচালক ছিলেন ইউনুস মালীক এবং প্রযোজক এজাজ দুররানী। চলচ্চিত্রটিতে অভিনয় করেন সুলতান রাহি, মুস্তফা কুরেশী, এবং ইলিয়াস কাশ্মিরী।চলচ্চিত্রের সুর রচনা করেছিলেন সঙ্গীতশিল্পী ওয়াজাহাত আত্তার; গীতিকার ছিলেন খাজা পারভেজ এবং ওয়ারিস লুধিয়ানভী; প্লেব্যাক গায়ক ছিলেন:
সিআইআরডিএপি
সিআইআরডিএপি (এশিয়া ও প্রশান্ত মহাসাগরীর সংযুক্ত পল্লী উন্নয়ন কেন্দ্র) এটি বাংলাদেশ কেন্দ্রিক আন্ত-রাষ্ট্রীয় প্রতিষ্ঠান, এবং এর লক্ষ্য হল পল্লী উন্নয়ন ও দারিদ্র বিমোচন। ৬ জুলাই ১৯৭৯ সালে এশিয়া ও প্রশান্ত মহাসাগরীয় অঞ্চলের দেশ ও জাতিসংঘ-এর ফুড এ্যান্ড এগ্রিকালচার অরগানাইজেসন এফএও সদস্যদের ৬টি দেশের সমন্বয়ে প্রাথমিকভাবে এটি গঠিত হয়।
এর সদরদপ্তর ঢাকাস্থ চামেলী হাউস এবং ফিজির তেভিতা বসিওয়েকা এই প্রতিষ্ঠানটির প্রেসিডেন্ট-ডিরেক্টর।
বাংলাদেশী ওডিআই উইকেট-রক্ষকদের তালিকা
এটি বাংলাদেশী ওডিআই উইকেট-রক্ষকদের তালিকা। অদ্যাবধি ১১জন ক্রিকেটার বাংলাদেশ জাতীয় ক্রিকেট দলের পক্ষে উইকেট-রক্ষকের দায়িত্ব পালন করেছেন। উইকেট-রক্ষণের দায়িত্বের বাইরে থাকলে তা ক্যাচ হিসেবে গণ্য করা হয়নি। যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই ওডিআইয়ে তাঁর প্রথম ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। যে সকল খেলোয়াড় মূল উইকেট-রক্ষকের আঘাতপ্রাপ্তি কিংবা অসুস্থতাজনিত কারণে খেলা থেকে দূরে ছিলেন তাদেরকে তারকা-চিহ্ন (*) দিয়ে চিহ্নিত করা হয়েছে।
পরিসংখ্যানটি ২৯ জুলাই, ২০১৬ তারিখ অনুযায়ী সঠিক।
কানসাই আন্তর্জাতিক বিমানবন্দর
কাইসাই আন্তর্জাতিক বিমানবন্দর হল ওসাকা শহরের একটি বিমানবন্দর।
জাপানের কানসাই শহরের সমুদ্রের বুকে একটি কৃত্রিম দ্বীপে বিস্ময়কর বিমানবন্দর অবস্থিত। কানসাই আন্তর্জাতিক বিমানবন্দর নামে এটি পরিচিত। ওসাকা উপসাগরের মাঝামাঝি সাগরের বুকে কৃত্রিম দ্বীপ তৈরি করে এটি নির্মাণ করা হয়েছে।
ইতালীয় স্থপতি রেনযো পিয়ানো এর নকশা করেন। ৪ সেপ্টেম্বর ১৯৯৪ সালে কানসাই আন্তর্জাতিক বিমানবন্দরের উদ্ভোধন করা হয়। ওসাকা বিমানবন্দরের অতিমাত্রায় ভিড় থেকে মুক্তি লাঘবের জন্য কানসাইতে এই বিমানবন্দরটি তৈরি করা হয়।
জাপানের অন্যতম ব্যস্ত একটি এয়ারপোর্ট বর্তমানে কানসাই, কারণ এতে প্রতি সপ্তাহে ৪৯৯টি ফ্লাইট আসা-যাওয়া করে এশিয়া, অস্ট্রেলিয়া এবং ইউরোপ থেকে।
১৯৬০ সালে কানসাই শহরের সাথে টোকিওর বাণিজ্য কমে গেলে নতুন একটি বিমানবন্দরের পরিকল্পনা করে কর্তৃপক্ষ। ওসাকা বিমানবন্দরকে বাড়ানো যাচ্ছিল না কিংবা তার আশেপাশেও নির্মাণ করা যাচ্ছিল না কারণ এতে পরিবেশ দূষণের সম্ভাবনা বাড়বে। বিকল্প কোন ব্যবস্থার চিন্তা থেকে সমুদ্রের বুকে তৈরি করা হয় এই বিমানবন্দর।
কৃত্রিম দ্বীপটি ৪ কিলোমিটার লম্বা এবং ২.৫ কিলোমিটার চওড়া। প্রকৌশলীরা একে এমনভাবে নির্মাণ করেন যেন ভূমিকম্প কিংবা টাইফুনে ঝুঁকির মধ্যে না পড়ে। দ্বীপ নির্মাণের কাজ শুরু হয় ১৯৮৭ সালে শেষ হয় ১৯৮৯ সালে। দ্বীপটি নির্মাণ করা হয় ৪৮০০০ কংক্রিটের ব্লক দ্বারা। ১৯৯৫ সালের ভূমিকম্পে সামান্য কিছু ক্ষতি ছাড়া বিমানবন্দরটি তেমন কিছুই হয়নি। এটি নির্মাণে ব্যয় হয় প্রায় ২০ বিলিয়ন মার্কিন ডলার। সমুদ্রের বুকে থাকা এই বিমানবন্দরে যাওয়ার জন্য রয়েছে রেল, বাস যোগাযোগ মাধ্যম। দ্বীপের মাঝে অবস্থিত বলে মনে করবেন না এতে আধুনিক জীবনের সুযোগ সুবিধা নেই, একটি আধুনিক বিমানবন্দরের যে সকল সুযোগ সুবিধা থেকে থাকে তার সবটাই পাবেন। এতে রয়েছে তিনটি টার্মিনাল। বর্তমানে এর সাথে কার্গো অপারেশন ব্যবস্থাও যুক্ত করা হয়েছে।
মঙ্গল চাঁদ
মঙ্গল চাঁদ (১৬২৫ - ১৭০০) বাংলা সাহিত্যের মধ্যযুগের একজন উল্লেখযোগ্য বাঙালি কবি। তিনি সতের শতকের মুসলিম সাহিত্যিক ছিলেন। তিনি ত্রিপুরা অঞ্চলের বলে ধারণা করা হয়। এখন পর্যন্ত তাঁর একটি মাত্র কাব্যগ্রন্থ পাওয়া গেছে। গ্রন্থটি হল "শাহজালাল-মধুমালা"।
মুহম্মদ মুকিম
মুহম্মদ মুকিম মধ্য যুগের একজন উল্লেখযোগ্য কবি। তিনি সতের শতকের মুসলিম সাহিত্যিক ছিলেন। "মৃগাবতী", "গুলে বকাওলী" কাব্যগুলো তার রচিত।
মেয়ে
মেয়ে শব্দটা দিয়ে মানুষের লিঙ্গগত প্রধান দুই প্রকারের একটি কে বুঝানো হয়। একটা মেয়ে শিশু শৈশব কৈশোর আর সাবালিকত্তের মাধ্যমে পরিপূর্ণ নারীতে পরিনত হয়। সাধারনত যুবতি বয়স পর্যন্ত কোন নারীকে মেয়ে বলা হয়ে থাকে। মেয়ে কে কন্যা বলেও পরিচয় দেওয়া হয়ে থাকে। 
অবিবাহিত নারীকে মেয়ে বলা শুরু হয় ১৫৩০ খ্রিষ্টাব্দ এর কাছাকাছি সময় হতে।
প্রাপ্ত বয়স্কদের ক্ষেত্রে 
মেয়ে শব্দটা প্রায়শই প্রাপ্তবয়স্ক নারীকে/ কন্যাকে বোঝানো হয়ে থাকে, এর মধ্যে অপেক্ষাকৃত যুবতীদের ক্ষেত্রে এর ব্যাবহার বেশি। 
এ ক্ষেত্রে অবশ্য মেয়ে শব্দটার ব্যাবহার অনেকাংশেই মর্যাদার হানিকর হিসেবে বলা যেতে পারে, যেমন পূর্ণবয়স্ক পুরুষ এর ক্ষেত্রে ছেলে শব্দটার ব্যাবহার বেমানান ঠিক তেমন ভাবেই নারীকে মেয়ে বলা। অথচ এর ব্যাবহার অহরহই সমাজ সিদ্ধভাবেই হয়ে আসছে। 
অপরদিকে এই শব্দের যথার্থতা দিয়ে মেয়ে শব্দটা ব্যাবহার করে অনেক অনেক জনপ্রিয় গান, কবিতা, উপন্যাস রচিত হয়েছে।
শিক্ষা 
প্রাচীন মিশরে নারী শিক্ষার প্রমান পাওয়া যায়। রাজকুমারী Neferure এর মর্যাদা আর পতিপত্তি ছিল ফারাও এর কন্যা হিসেবে আর তাকে দেওয়া শিক্ষা দীক্ষার জন্য।
প্রাতিষ্ঠানিক শিক্ষা এর ক্ষেত্রে মেয়েরা ছেলেদের তুলনায় পিছিয়ে আছে, কেননা ছেলেদের কে লিখতে পড়তে স্কুল এর মত প্রতিষ্ঠানে পাঠানো হয় বা ছেলেদের সুযোগ থাকে। যা মেয়েদের ক্ষেত্রে থাকেনা। তাদের কে মায়ের সাথে বাড়িতে থেকে গৃহস্থালি কাজ শিখতে হয়। তবুও কিছু নারী শিক্ষিত হয়। 
১৮০০ শতাব্দীতে ইউরোপে শিক্ষার মূল্য অনুধাবন করে স্কুল গুলো জনসাধারনের জন্য খুলে দেওয়া হয় এবং মানুষকে উৎসাহিত করা হয়। ফরাশি বিপ্লবের সময়কাল থেকে ফ্রান্সে নারী শিক্ষার প্রচার ও প্রসার ঘটে। দ্বিতীয় বিশ্বযুদ্ধের পরে বাধ্যতামুলক শিক্ষা আইন ইউরোপে নারী শিক্ষা অ সাধারন শিক্ষায় মানুষকে উৎসাহিত করে।
বিয়ের জন্য প্রস্তুতি
অনেক প্রাচীন সমাজেই মেয়েদের শুধু মাত্র ভালো স্ত্রী হউয়ার লালনপালন করা হতো। অনেক সমাজ ব্যবস্থাতেই নারীদের অর্থনৈতিক মুক্তির
দোনাগাজী চৌধুরী
দোনাগাজী চৌধুরী বাংলা সাহিত্যের মধ্যযুগ-এর একজন উল্লেখযোগ্য বাঙালি কবি। তিনি সতের শতকের মুসলিম সাহিত্যিক ছিলেন।
দোনাগাজী একটি কাব্যের ভণিতা থেকে জানা যায় যে, তিনি ভারতের ত্রিপুরা রাজ্যের ‘দোল্লাই’ (বর্তমান ধোলাই) এ বাস করতেন।
তিনি প্রধানত রোমান্টিক ঘরানার কবি ছিলেন। তার বিখ্যাত প্রেমকাব্যের নাম হল সয়ফুলমুলুক বদিউজ্জামাল। তিনি আরবি গ্রন্থ আলেফ-লায়লা ওয়া লায়লা গ্রন্থ থেকে অনুপ্রাণিত হয়ে গ্রন্থটি রচনা করেন। ফারসি ও তুর্কি ভাষায় এ কাহিনী অনুলিখিত হয়েছে। গ্রন্থটি বেশ কয়েকটি ভাষায় অনুদিত হয়েছে। তাদের মধ্যে অন্যতম লেখক হলেন ভারতের কবি মহফিল (ফারসি ভাষায়) এবং গাওয়াসি দাকিনি (উর্দু ভাষায়)।
সৈয়দ মোহাম্মদ আকবর
সৈয়দ মোহাম্মদ আকবর বাংলা সাহিত্যের মধ্যযুগ-এর একজন উল্লেখযোগ্য বাঙালি কবি। তিনি সতের শতকের মুসলিম সাহিত্যিক ছিলেন। ১৬৭৩ খ্রিষ্টাব্দে সৈয়দ মোহাম্মদ আকবর প্রথমে জেবলমুলুক-শামারুখ কাব্য রচনা করেন।
ব্যবসায়িক মডেল
ব্যবসায়িক মডেল হল প্রতিষ্ঠানের একটি মূর্ত ধারণা, হোক ধারণাগত, পুথিগত কিংবা চিত্রগত, যা এর সকল প্রধান পরস্পরসম্পর্কিত স্থাপত্য, প্রক্রিয়াগত এবং আর্থিক ব্যবস্থার সাথে সম্পৃক্ত যা পরিকল্পিত ও প্রকল্পিত প্রতিষ্ঠান কর্তৃক তার বর্তমান ও ভবিষ্যতের জন্য, এবং তার কৌশলগত লক্ষ্য ও উদ্দ্যেশ্য বাস্তবায়নের জন্য যত পণ্য ও সেবা প্রদান করছে বা করবে। আল-দেবি, এল-হাড্ডাডে এবং এভিসন (২০০৮) এর এই সংজ্ঞা নির্দেশ করে যে মূল্য প্রস্তাবনা, মূল্য স্থাপত্য (প্রাতিষ্ঠানিক স্থাপত্য এবং প্রযুক্তিগত স্থাপত্য যা দ্বারা পণ্য, সেবা, ও তথ্যের পরিচালন হয়), মূল্য অর্থায়ন ( তথ্য প্রতিমালেপন মালিকানা ব্যয়, মূল্য পদ্ধতি, ও আয়ের কাঠামো নিয়ে), এবং মূল্য নেটওয়ার্ক মূলত তৈরি করে ব্যবসায়িক মডেলের প্রাথমিক কাঠামো বা মাত্রা।
ব্যবসায়িক মডেল যুক্তিসহ বর্ণনা করে কিভাবে একটি প্রতিষ্ঠান তৈরি করে, বিতরণ করে, এবং মূল্য আহরণ করে অর্থনৈতিক, সামাজিক, সাংস্কৃতিক বা অন্যান্য প্রেক্ষাপটে। ব্যবসায়িক মডেল তৈরি করার প্রক্রিয়া ব্যবসায়িক কৌশলেরই একটি অংশ।
তত্ত্ব ও প্রায়োগিক দিক থেকে, ব্যবসায়িক মডেল পরিভাষাটি বিস্তৃত পরিসরব্যাপী আনুষ্ঠানিক ও অনানুষ্ঠানিক দিক থেকে ব্যবসার মূল দিকগুলো বর্ণনায় ব্যবহৃত হয়, এর মধ্যে উদ্দেশ্য, ব্যবসায় প্রক্রিয়া, উদ্দীষ্ট গ্রাহক, অর্ঘ্যসমূহ, কৌশল, স্থাপত্য, প্রাতিষ্ঠানিক কাঠামো, গুণন, ব্যবসায়িক চর্চা, কর্মপ্রক্রিয়া ও নীতিসমূহ কর্মসংস্কৃতিসহ। ব্যবসায়িক মডেল নিয়ে বহুবিধ ব্যাখ্যা ও সংজ্ঞায়ন হয়েছে বিভিন্ন গবেষণাপত্রে। ব্যবস্থাপকদের একটি জরিপের সংঘবদ্ধ পুনর্বেক্ষণ ও বিশ্লেষণ ব্যবসায়িক মডেলকে বাণিজ্যিক সুযোগকে সংগঠনের কাঠামোর মধ্য দিয়ে কাজে লাগানোকে বুঝিয়েছে। উত্তরোত্তর বর্ধিত যুক্তি ব্যবসায়িক মডেলের বর্ণনাতে বর্ণনা বা আখ্যানের ব্যবহারের প্রতি জোড় দেয় যা দ্বারা উদ্যোক্তারা অসাধারণ সফল প্রবৃদ্ধ প্রতিষ্ঠান তৈরি করছে।
স্যামি উডস
স্যামুয়েল মোজেস জেমস স্যামি উডস (; জন্ম: ১৩ এপ্রিল, ১৮৬৭ - মৃত্যু: ৩০ এপ্রিল, ১৯৩১) সিডনির অ্যাশফিল্ডে জন্মগ্রহণকারী প্রথিতযশা অস্ট্রেলীয় ক্রীড়াবিদ ছিলেন। অস্ট্রেলিয়া ও ইংল্যান্ড উভয় দলের পক্ষেই টেস্ট ক্রিকেটে অংশ নিয়েছেন তিনি। রাগবি ইউনিয়নে ইংল্যান্ডের পক্ষে তেরোবার খেলেছেন। তন্মধ্যে দলের অধিনায়কত্ব করেন পাঁচটিতে। এছাড়াও ইংল্যান্ডের কাউন্টি পর্যায়ের ফুটবল ও হকিতে অংশ নিয়েছেন। তবে ক্রিকেটকেই প্রধান খেলা হিসেবে বেছে নেন। চব্বিশ বছরের খেলোয়াড়ী জীবনে চার শতাধিক প্রথম-শ্রেণীর ক্রিকেট খেলেছেন। অধিকাংশ খেলাই নিজ কাউন্টি সমারসেটের পক্ষে খেলেন। ১৮৯৪ থেকে ১৯০৬ সময়কালে দলের অধিনায়কত্ব করেন স্যামি উডস।
১৮৮৮ সালে ষষ্ঠবারের মতো অস্ট্রেলীয় দল গঠিত হয় এবং ৩ টেস্ট ও ৩০-এর অধিক প্রথম-শ্রেণীর খেলায় অংশগ্রহণের জন্য ইংল্যান্ড সফরে যায়। তুলনামূলকভাবে দলটি দূর্বলমানের ছিল। বিশেষ করে ব্যাটিংয়েও কেবলমাত্র চারজন খেলোয়াড়ের ইংরেজ পরিবেশে খেলার অভিজ্ঞতা ছিল। সিডনি থেকে আগত অল-রাউন্ডার স্যামি জোন্স সফরের পূর্বে গুটি বসন্তে আক্রান্ত হন। মাত্র তেরোজন খেলোয়াড়কে একত্রিত করায় সফরকারী দলের সদস্য হবার জন্য তাঁকে আমন্ত্রণ জানানো হয়।
১৮৯৬ সালে সফরকারী দক্ষিণ আফ্রিকার বিপক্ষে তিন টেস্টের সিরিজ খেলার জন্য ইংল্যান্ডের পক্ষে খেলেন। ক্রিকেট ইতিহাসে অসামান্য নজির স্থাপন করেন অস্ট্রেলিয়ার বিলি মিডউইন্টার, বিলি মারডক, জন ফেরিস, স্যামি উডস ও আলবার্ট ট্রট। তাঁরা প্রত্যেকেই ইংল্যান্ডের পক্ষে টেস্ট ক্রিকেটে অংশগ্রহণ করেছেন। ১৮৯৭ ও ১৮৯৯ সালে সমারসেটের সর্বোচ্চ রান সংগ্রাহক হন।
পূর্বেকার মৌসুমে সমারসেটের সাফল্যের প্রেক্ষিতে প্রথম-শ্রেণীর ক্রিকেটে খেলার মর্যাদা পায় ও ১৮৯১ সালে কাউন্টি চ্যাম্পিয়নশীপ খেলায় অংশগ্রহণ করে। এরফলে পূর্বেকার মৌসুমের তুলনায় উডস আরও বেশী প্রথম-শ্রেণীর ক্রিকেটে খেলার সুযোগ পান। পুরো মৌসুম জুড়েই বেশ ভালো বোলিং করেন ও ১৮৯১ মৌসুমে সমারসেটের শীর্ষস্থানীয় উইকেট সংগ্রাহক হন। কাউন্টি দলের পক্ষে ১৩৪ উইকেটের ৭২টি দখল করেন।
১৮৯৪ সালে হিউয়েটের পদত্যাগ করলে তিনি অধিনায়ক মনোনীত হন। ১৯০৬ সালে পর্যন্ত এ দায়িত্বে ছিলেন। এরফলে তিনি দীর্ঘসময় অধিনায়কত্ব করার সুযোগ পান।
শুরুতে সাময়িকভাবে রয়্যাল ওয়ারউইকশায়ার ফাসিলিয়ার্সে লেফটেন্যান্ট হিসেবে কাজ করেন। ১৯১৬ সালে ডেভন রেজিমেন্টে স্থানান্তরিত হন। ১৯১৭ সালে লেবার কোরে চলে যান। ১৪ মার্চ, ১৯১৯ তারিখে তাঁকে কমিশন দেয়া হলেও দূর্বল স্বাস্থ্যের কারণে জোরপূর্বক পদত্যাগ করেন। ফলে তাঁকে ক্যাপ্টেন পদবী দেয়া হয়।
সমারসেটের পক্ষে ক্রিকেট খেলার দীর্ঘদিন পরও তিনি অত্যন্ত জনপ্রিয় ও সুপরিচিত ব্যক্তিত্ব ছিলেন। মৃত্যুর পর তাঁকে টনটনে রাষ্ট্রীয় মর্যাদায় সমাহিত করা হয়। তাঁর স্মরণে আর. সি. রবার্টসন-গ্লাসগো মন্তব্য করেন যে, টনটনকে জানতে চাইলে খেলা শুরুর পূর্বে গ্রীষ্মের সকালে আপনাকে অবশ্যই স্যাম উডসের কাছে যেতেই হবে। তিনি সমারসেটের মহামানব ছিলেন।
এ.এ. থমসন তাঁর সম্পর্কে মন্তব্য করেছেন যে, স্যামি হার্ড হিটিং, ফাস্ট বোলিং ও ক্ষিপ্রগতি সম্পন্ন ছিলেন যা তাঁকে স্যার লিয়ারি কনস্ট্যান্টাইনের সাথে তুলনা করা যেতে পারে।
কেন্দ্রীয় শহীদ মিনার, চট্টগ্রাম
চট্টগ্রাম কেন্দ্রীয় শহীদ মিনার বন্দর নগরী চট্টগ্রামের কে সি দে সড়ক এলাকায় অবস্থিত। ১৯৬২ সালের ২০ ফেব্রুয়ারীতে শহীদ মিনারটি নির্মিত হয়। শহীদ মিনারটির তত্তাবধায়নের দায়িত্বে রয়েছে চট্টগ্রাম সিটি কর্পোরেশন।
ডেভিড হেয়ার
ডেভিড হেয়ার (১৭৭৫ - ১ লা জুন, ১৮৪২) একজন লোকহিতৈষী স্কটিশ ঘড়ি-নির্মাতা ও ভারতপ্রেমীক শিক্ষাব্রতী ছিলেন।
১৭৭৫ সালে ইংল্যান্ডে জন্মগ্রহণ করেন ডেভিড হেয়ার। ১৮০০ সালে ভারতবর্ষ আসেন ঘড়ি নির্মাতার কাজ নিয়ে নিছকই ভাগ্যান্বেষণে।
তিনি অনুভব করেন ভারতে ইংরেজি শিক্ষার প্রয়োজনীয়তা। এব্যাপারে সাধারণ ক্রেতাদের সাথেও আলাপ করতেন। রাজা রামমোহন রায়ের সাথে কলকাতায় তার সাক্ষাত হয় ১৮১৪ সালে। রামমোহন প্রতিষ্ঠিত আত্মীয় সভার সাথে যুক্ত হন এবং জনহিতকর কাজ, শিক্ষার উন্নতির জন্যে প্রচেষ্টা কর‍তে থাকেন। তার নিজের ঘড়ির ব্যবসার ক্ষতি করেও অর্থ, সময় এবং নিরলস শ্রম দান করতে থাকেন শিক্ষার উন্নতিকল্পে। 'আত্মীয় সভা'তে কলকাতা সুপ্রিম কোর্টের প্রধান বিচারপতি হাইড ইস্টকে তাঁর এই উদ্যোগকে সমর্থন করার জন্য অনুরোধ করেন। এ ব্যাপারে হাইড ইস্ট ও কতিপয় ভদ্রলোকদের সক্রিয় সহযোগিতায় ১৮১৭ সালের ২০ জানুয়ারি হিন্দু কলেজ প্রতিষ্ঠিত হয়। সেই বছরই তিনি ইংরেজি এবং বাংলা পুস্তক মুদ্রণ ও প্রকাশনার জন্য ‘কলিকাতা স্কুল বুক সোসাইটি’ প্রতিষ্ঠা করেন। সমাজসেবায় সার্বক্ষণিকভাবে আত্মনিয়োগের জন্য ডেভিড হেয়ার ১৮২০ সালে তাঁর ব্যবসার দায়িত্ব ন্যস্ত করেন তাঁর সহকারী গ্রে'র ওপর। মৃত্যুর পূর্ব পর্যন্ত তারা দুজন হেয়ার স্ট্রীটের একটি বাড়িতে একসঙ্গে অবস্থান করতেন। ইতিপূর্বে তিনি ব্যবসা করে কলকাতায় বিপুল পরিমাণ ভূ-সম্পত্তি ক্রয় করেছিলেন। ওই সম্পত্তির কিছু অংশ তিনি হিন্দু কলেজকে দান করেন বাকিটা সংস্কৃত কলেজের নিকট নামমাত্র দামে বিক্রি করেন। হেনরি লুই ভিভিয়ান ডিরোজিওর সঙ্গে ডেভিড হেয়ারের ঘনিষ্ঠ যোগাযোগ হয়। ইয়ং বেঙ্গলের একজন হিতৈষী হিসেবে হেয়ার তাদের সংগঠন ‘Society for the Promotion of General Knowledge (১৮৩৮)-এর পৃষ্ঠপোষক হন। নিষ্ঠুর শ্রম আইনের বিরুদ্ধে জনমত গড়ে তোলেন। এ আইনের আওতায় সে সময়ে ভারতীয় শ্রমিকদের দাস হিসেবে ইউরোপের উপনিবেশগুলিতে পাঠানো হতো। উপনিবেশিক আমলের উৎপীড়নমূলক, অমানবিক আইনের সংস্কার সাধনের জন্য তিনি জনমত সৃষ্টির চেষ্টা করেন। দেশীয় সংবাদপত্রের ওপর থেকে বিধিনিষেধ প্রত্যাহারের জন্যও সংগ্রাম করেন। নতুন স্কুল এবং অন্যান্য জ্ঞানচর্চামূলক প্রতিষ্ঠানের জন্য বিপুল পরিমাণ অর্থ দানের কারণে হেয়ার ঋণগ্রস্ত হয়ে পড়েছিলেন। ব্রিটিশ সরকার তাকে কলকাতার শেরিফ পদের জন্য মনোনীত করে এবং ১৮৪০ সালে মাসিক ১০০০ রূপি বেতনে উক্ত পদে নিয়োগ দিয়ে তাঁর ঋণমুক্তির ব্যবস্থা করেছিল।
অমানুষিক শ্রম, ইত্যাদির কারনে সুস্থ হয়ে পড়েছিলেন হেয়ার। যদিও জনহিতকর কাজে তার বিরাম ছিলনা।কলেরায় আক্রান্ত হয়ে ১৮৪২ সালের ১ জুন মারা যান নি:স্বার্থ, মানবতাবাদী এই ভারতপ্রেমিক। যদিও তার ভারতপ্রীতির কারনে খৃষ্টান কবরখানায় তাকে স্থান দেওয়া নিয়ে তীব্র সমস্যা হয়। রাধাকান্ত দেব বাহাদুর, বাবু প্রসন্নকুমার ঠাকুর, রামতনু লাহিড়ী প্রমুখেরা তার শবানুগমন করেন।
উচ্চ লম্ফ
উচ্চ লম্ফ (ইংরেজি High jump) এক ধরনের ক্রীড়া।
১. উচ্চ লম্ফ শুরুর পূর্বে প্রতিযোগীদের লাফের উচ্চতা সম্পর্কে অবহিত করতে হবে এবং প্রতি রাউন্ড উচ্চতা কি পরিমাণ বাড়াতে হবে তা ঘোষণা করতে হবে।
২. প্রতি পর্ব বা রাউন্ড শেষে কমপক্ষে ২ সেন্টিমিটার উঠাতে হবে।
৩. দৌড়পথ বা রানওয়ের দৈর্ঘ্য কমপক্ষে ১৫ মিটার হবে।
৪. একজন প্রতিযোগী তার সুবিধার জন্য প্রাক-লম্ফ দৌড় (রানআপ) ও উত্থান (টেক-অফ) মিলানোর জন্য একাধিক নির্দেশক বা মার্কার ব্যবহার করতে পারবে।
৫. দু’খুঁটির মধ্যে দূরত্ব থাকবে ৪.০৪ মিটার।
৬. আনুভূমিক দন্ড বা ক্রসবার ধাতু, কাঠ বা ঐ জাতীয় কোন বস্তু দ্বারা তৈরি হবে। দৈর্ঘ্য হবে ৩.৯৮ থেকে ৪.০২ মিটার। ব্যাস ২৯ মিঃমিঃ থেকে ৩১ মিঃমিঃ।
৭. উচ্চ লম্ফের অবতরণ এলাকা বা ল্যান্ডিং এরিয়ার মাপ ৫×৫ মিটার।
৮. একজন প্রতিযোগী কখন একটি সুযোগ হারায়-
ক) নাম ডাকার ৯০ সেকেন্ডের মধ্যে লাফ দিতে না পারলে।
খ) দু’ পায়ে লাফ দিলে বা টেক অফ নিলে।
গ) লাফ দেওয়ার সময় আনুভূমিক দন্ড বা ক্রসবার পড়ে গেলে।
উচ্চ লম্ফ দেওয়ার পদ্ধতি তিন প্রকার-
১. পশ্চিমা বা ওয়েস্টার্ন রোল।
২. বেলি রোল।
৩. ফসবেরি ফ্লপ।
ওয়েস্টার্ন রোলঃ এ পদ্ধতির বৈশিষ্ট্য হলো যে পায়ে টেক অফ নেবে, দু’হাত ও সেই পায়ের উপরই ল্যান্ডিং হবে। বাম পায়ের উপর টেক অফ নিলে ক্রসবার অতিক্রম করার পর বাম পায়ের উপরই ল্যান্ডিং হবে।
বেলি রোলঃ এই পদ্ধতির বৈশিষ্ট্য হলো যে পায়ে টেক অফ নেবে তার বিপরীত পা ও দু’হাতের উপর ভর করে ল্যান্ডিং করতে হবে। ফোমের উপর হলে নিজের সুবিধা মতো পিঠের উপরও ল্যান্ডিং করা যেতে পারে।
ফসবেরি ফ্লপঃ ১৯৬৮ সালে মেক্সিকো অলিম্পিকে আমেরিকার ডিক ফসবেরি এই নতুন পদ্ধতিতে লাফ দিয়ে সোনার মেডেল পান। তখন থেকে তার নাম অনুসারে এই ফসবেরি ফ্লপের প্রচলন হয়। বর্তমানে এটি সর্বজনীন পদ্ধতি। তবে ফোমের ম্যাট ছাড়া এই পদ্ধতিতে লাফ দাওয়া সম্ভব নয়।
উচ্চলাফের কৌশলঃ যে কৌশলেই লাফ দেওয়া হোক না কেন, লাফ দেওয়ার সময় চারটি পর্যায় অতিক্রম করতে হয়।
১. অ্যাপ্রোচ রান বা প্রাক-লম্ফ দৌড়
২. টেক অফ বা উত্থান
৩. ক্রসবার বা আনুভূমিক দন্ড অতিক্রম করা,
৪. ল্যান্ডিং বা অবতরণ।
উত্তরাধুনিক নারীবাদ
উত্তরাধুনিক নারীবাদ হল নারীবাদী তত্ত্বের একটি উপাদান যাতে পোস্টমডার্ন থিওরি বা উত্তরাধুনিক তত্ত্ব এবং পোস্ট-স্ট্রাকচারালিস্ট থিওরি অন্তর্ভূক্ত এবং একে লিবারাল ফেমিনিজম বা উদারপন্থী নারীবাদ এবং রেডিকেল ফেমিনিজম বা আমূল-সংস্কারবাদী নারীবাদের আধুনিকতাবাদী প্রান্তিকতার ঊর্ধ্বে দেখা হয়।
নারীবাদের সাথে উত্তরাধুনিক দর্শনের সম্পর্ক দেখা হয় এই দুই বিষয়েরই স্পিচ অ্যাক্টের (কার্যকারিতাযুক্ত উচ্চারণ) প্রতি আগ্রহের মধ্য দিয়ে।
অন্যান্য নারীবাদী শাখা থেকে উত্তরাধুনিক নারীবাদের সবচেয়ে বড় বিচ্যুতির কারণ সম্ভবত এই ধারণাটি, যা অনুসারে, যৌনতা (sex), অথবা অন্তত লিঙ্গ (gender) নিজেই ভাষার মধ্যদিয়ে সামাজিকভাবে কনস্ট্রাকটেড। এই মতাদর্শটি আসে জুডিথ বাটলারের ১৯৯০ সালে প্রকাশিত হওয়া বই, "জেন্ডার ট্রাবল" থেকে। তিনি সিমোন দ্য বোভোয়ার, মিশেল ফুকো এবং জাক লাকাঁর কাজের সমালোচনা করেন, সেই সাথে লুসি ইরিগারের যুক্তির সমালোচনা করে তিনি বলেন, আমরা যাকে ঐতিহ্যগতভাবে "নারীসুলভ" বলে আসছি তা কেবলমাত্র সমাজে পুরুষসুলভ বলে যা কনস্ট্রাকটেড হয়ে আছে তারই প্রতিফলন।
বাটলার পূর্বের নারীবাদী ধারাগুলো কর্তৃক (জীববিজ্ঞানগত) সেক্স এবং (সামাজিকভাবে কনস্ট্রাকটেড) জেন্ডারের মধ্যে পার্থক্য তৈরি করার সমালোচনা করেন। তিনি জিজ্ঞেস করেন, কেন আমরা ধরে নেই যে বস্তুগত জিনিসগুলো (যেমন আমাদের শরীর) নিজেরাই সামাজিকভাবে কনস্ট্রাকশনের বিষয়ে পরিণত হতে পারে না। এসেনশিয়ালিজম নামে একটি মতবাদ আছে যা বলে, যেকোন অস্তিত্ব বা এনটিটির কিছু নিজস্ব বৈশিষ্ট্য থাকে যা তার পরিচয় এবং কার্যক্রমের জন্য প্রয়োজনীয়। বাটলার যুক্তি দেখান যে, এটা এসেনশিয়ালিজমের যথেষ্ট সমালোচনা করতে অনুমতি দিচ্ছে না: যদিও জেন্ডারকে সামাজিক বা সোশ্যাল কনস্ট্রাক্ট অথবা সমাজের তৈরি বলে স্বীকার করে নেয়া হচ্ছে, নারীবাদীরা ধরে নেয় যে এই জেন্ডারকে একইভাবে সবসময় সমাজে কনস্ট্রাক্ট বা তৈরি করা হয়েছে। তার যুক্তি বলে যে, নারীর অধীনতার কোন একটি কারণ নেই, বা এর কোন একটি সমাধান নেই: উত্তরাধুনিক নারীবাদ তাই কোন পরিষ্কার সমাধানের পথ না দেয়ার কারণে সমালোচিত হয়। বাটলার নিজেই "উত্তরাধুনিকতাবাদ" শব্দটিকে প্রত্যাখ্যান করেন, কারণ এই শব্দটি অর্থবহ হবার মত জন্য যথেষ্ট পরিষ্কার নয়।
আবার বাটলার তার উত্তরাধুনিকতাবাদের প্রত্যাখ্যানের সিদ্ধান্তে উপনীত হয়েছেন শেরি মরাগার রচনাকে ভূল ভাবে পড়ার কারণে: তিনি মরাগার উক্তি 'নির্যাতনকে র‍্যাংকিং করার মধ্যেই বিপদ লুকিয়ে থাকে' কে বুঝেছিলেন, এর অর্থ হল আমাদের পক্ষে বিভিন্ন ধরণের নির্যাতনকে বিচার করে নির্ণয় করা সম্ভব নয় - অর্থাৎ মানুষ ভুক্তভোগী হন এমন বিভিন্ন অপ্রেশন বা শোষণকে ক্রমোচ্চ শ্রেণীবিভাগ করলে তা সাম্রাজ্যবাদী, ঔপনিবেশিকতাদী এবং টোটালাইজিং ধারণার সৃষ্টি করে যা সমগ্র প্রচেষ্টাকেই অকার্যকর করে ফেলে...